UGARTE ZUBIZARRETA (EH Bildu, 2018-06-08):
Guk onartu dugun proposamena da Rajoy botatzea, eta horrekin ados geunden, zuek sostengatu duzuen Rajoy botatzea izan da gure proposamena.
Ez dakit zergatik pikatzen zaren. Galderak egin dizkizut soilik, ez zaitez jarri hain pikatxu, bai, zergatik galderak bakarrik egin dizkizut. Esan dizut zu, Eusko Jaurlaritzako burua zaren heinean, zein den egiten duzun plana.
Eta esaten duzu Eusko Jaurlaritzak bakardadean ezin duela lan egin. Eta zentzu horretan, EH Bilduk beti eskaini dizu eskua elkarrekin lan egiteko. Baina guk eskaintzen dugu eskua lan egiteko termino batzuetan, hau da, demokrazian sakontzeko.
Igandean, euskal herritarrak etorriko dira Donostiatik honaino esatera Autogobernu Ponentzian pausoak eman behar direla eta herritarren erabakia errespetatu behar dela. EH Bildu hor egongo da. Uste dugu Eusko Jaurlaritzak ere mandatu horri kasu egin behar diola. Hemen gauden alderdi politiko guztiak, baina baita ere Jaurlaritzak.
Esan dituzun gauzekin egia esan behar dizut, pozten naiz. Pozten naiz hasi zarelako deiak egiten, hasi zarelako idazten, pozten naiz asko demokraziaren irizpidean sakontzea, herri honen aitortzan sakontzea, eta mekanismo batzuk adosten sakontzea eta Autogobernu Ponentzian aterako denaren errespetuan Jaurlaritza dagoela jakiteaz.
Pozten naiz. Eta hori ez daukat inolako problemarik aitortzeko. Horregatik, galdera bat egin dizut, erantzun didazu. Ez dakit zertara datorren.
Hala ere, iruditzen zait oraindik eta susmatzen dut zuk aipatzen dituzun kontuetatik, aurkitu gaitezkela, eskaerak egin eta berriro ere Madriletik betatzeko aukeran, eskaerak egin eta berriro ere Madriletik betatzeko aukeran.
Eta orduan, jakin nahi dut diskurtso hau izango den datozen hilabete luze edo bi urte luze hauetan entzun beharko duguna, edota benetan pausu errealak emateko Gobernuak ere planto egingo duen, herri honekin batera Gobernuak ere esango duen "ez, honaino iritsi gara".
Gernikako Estatutua ez dago garatuta. Hasi zara esaten mozio bat aurkeztu beharko genuela. Baina aurkeztu genuen mozio bat. Lehen aipatu dizut, maiatzean aurkeztu genuen Kongresuan ere esanaz Gizarte Segurantzan gestioa, hau da, Gernikako Estatutuan jasota dagoena aurrera ateratzeko eta Alderdi Sozialistak kontra bozkatu zuen.
Orduan, ez dut ulertzen, zantzu guzti horiek egonda eta zure ekimena kontutan edukita, zeintzuk diren positibismorako dituzun elementu horiek. Ez dudana ulertzen da ea Alderdi Sozialistaren partetik eta ea Gobernuaren partetik jaso duzun nolabait ere konpromisoren bat edo borondateren bat más allá de reunirse una vez, zeren nik uste dut hori egingo duela Gobernu autonomi guztiekin eta presidente autonomiko guztiekin.
Nik jakin nahi dut ea agenda bat markatuta dagoen. Eta esaten duzu Eusko Jaurlaritza ez dela agente inportanteagoa. Baina nik bai uste dut Eusko Jaurlaritza agente inportanteagoa dela. Izan ere, Eusko Jaurlaritza osatzen duten bi sozioetako bat Madrileko Gobernuan dagoena eta Madrileko Gobernuarekin, segun eta zein den dagoen hartu-emana, hemen ere hartu-eman hori eman daiteke.
Eta hemen ere presio espezifiko bat egin daiteke. Jakin badakigu EH Bilduk egin dezakeen presioa edo bankadako alde horrek egin dezakeen presioa, gaur gaurkoz, indar korrelazio eta matematikako kontu soil batengatik, ez dela berdina.
Hala ere, esaten dizut gure prestutasuna erabatekoa dela elkarrekin lan egiteko. Elkarrekin lan egiteko aitortzan, elkarrekin lan egiteko herri honen izatean eta herri honen demokrazian sakontzeko aitortzan, baina baita ere hori exekutatzeko eta horretarako bideratuta dauden prozedurak adosteko orduan.
Nik uste dut Eusko Jaurlaritzak lan inportante bat daukala egiteko, lan urgente bat daukala egiteko. Batetik, falta diren lau hilabete hauetan egutegi hori Legebiltzar honen esku uzteko, eta nik uste dut hor Jaurlaritzaren papera funtsezkoa izan behar dela, eta bestetik, Madrili ezin zaio eskaera gehiago egin. Egin behar dena da Madrili exijitu eta herri honen mandatua bete.
Eta zentzu horretan, espero dut Jaurlaritza eta lehendakari espreski egotea herri honen gehiengoaren nahia horrekin, demokrazian sakontzearen nahiarekin.
Eskerrik asko.